open-index/open-wikipedia-markdown huggingface dataset:
Andrés García-Carro

**Andrés García-Carro Crespo**, nado na Coruña o 5 de febreiro de 1932, é un empresario xubilado e modelo galego.

## Traxectoria
Estudou Dereito na Complutense de Madrid. Funcionario da administración xeral do estado, estivo destinado na embaixada de España en Buenos Aires. Na capital arxentina tamén traballou no sector editorial e montou un restaurante en Punta del Este (Uruguai). Nese tempo coincidiu con parte da intelectualidade suramericana e con persoas que ao cabo foron asasinadas polo réxime militar arxentino, El Pulpo ou Rolex. Apareceu en videoclips, como o de "Tú me dejaste de querer", de C. Tangana; en Todo, de Arón Piper; para Delaossa; para Los Fabulosos Weekend, ou para Alfred García no Benidorm Fest 2023.  

### Filmes e series 
* *Sentimos las molestias* (serie, Movistar Plus+, 2022).
* *Rainbow* (filme dirixido por Paco León, 2022).

## Vida persoal 
Vive entre Madrid e A Coruña. Casou en 1966. Tivo catro fillos e oito netos. 

## Notas
Carta foral

Unha **carta foral** ou simplemente **foro**, do latín *forum,* era un documento real do medievo peninsular fundamentalmente usado en Galiza, León e Portugal, que tiña como finalidade establecer un concello e regular a administración, fronteiras e privilexios dunha poboación. 

Unha vila de recente fundación tamén necesitaría a aprobación do rei a través dunha carta foral ou, neste caso, unha carta de poboamento, para ser considerada como tal, quedando a administración e os privilexios da vila definidos e constatados nese documento.

## Historia 
Os foros foron a base da fundación municipal e o acontecemento máis importante da historia de cada cidade ou vila. Foi fundamental para un asentamento da terra sostible e un aumento dos rendementos das colleitas, ao dar máis liberdade e dignidade, mediante unha concesión, aos agricultores, nunha época na que a xente estaba sometida a un traballo case escravo, como servos dos terratenentes. As cartas forais liberaron os concellos do control dos señores feudais, traspasando o poder a un concello de veciños con autonomía municipal propia. Como resultado, a poboación quedaría directa e exclusivamente baixo o dominio e xurisdición da coroa, excluíndo ao Señor da xerarquía de poder. As cartas forais outorgaban terreos de dominio público ao uso colectivo da comunidade, regulaba impostos, peaxes e multas e estableceu dereitos de protección e deberes militares dentro do servizo real.

A picota estaba directamente asociada coa creación da carta foral. Erguíase na praza maior da vila ou cidade cando se outorgaba a carta e simbolizaba o poder e a autoridade municipal, xa que era xunto á picota onde se executaban as sentenzas xudiciais por delitos públicos que consistían en penas físicas.

## Notas 
## Véxase tamén 
### Outros artigos
* Carta de poboamento
* Señorío
* Enfiteuse

### Ligazóns externas 
* 
* 
*
Oedemera nobilis

miniatura|*Oedemera nobilis*, femia

***Oedemera nobilis*** é unha especie de escaravellos da familia Oedemeridae, unha especie común  en Europa occidental, incluíndo o sur de Inglaterra.

## Morfoloxía 
O macho de *Oedemera nobilis*, como na maioría das especies de *Oedemera*, posúe uns fémures posteriores moi inchados, mentres que nas femias son delgados; os élitros están moi estreitados cara aos ápices e non ocultan o segundo par de ás membranosas. É de cor verde viva, frecuentemente cun ton dourado ou cobre; algúns individuos son azuis ou violetas. Só se pode confundir con *Oedemera flavipes*, do cal difire na súa cor, así como pola longa pubescencia branca da cabeza, pronoto e tibias posteriores dos machos.

## Bioloxía e ecoloxía 
Abunda en primavera sobre varias especies de flores; os machos son moi rechamantes polos seus fémures inchados e cor verde brillante. Aliméntase de pole e néctar de plantas Asteraceae, Cyperaceae, Convolvulaceae, Cruciferae, Dipsacaceae, Scrophulariaceae, Poaceae, Papaveraceae, Plantaginaceae, Rosaceae, Rubiaceae e Apiaceae. As larvas desenvólvense en talos secos de *Spartium* e *Cirsium*.

## Distribución 
Europa occidental e do sur, desde a Península Ibérica a Grecia; é moi común nos países mediterráneos e penetra en Europa central ata a metade de Alemaña e as Illas Británicas; chega a Dinamarca, onde é raro e esporádico. Tamén se rexistrou no Maghreb. Está ausente nos países alpinos e no leste de Europa.

## Galería 

Ficheiro:BrombeerblüteMitKäfer.jpg|Macho de *Oedemera nobilis* nunha Rosaceae
Ficheiro:Bechos Bastavales 060705 19.jpg|Femia de *Oedemera nobilis* en Galicia cos seus fémures delgados
Ficheiro:Insect Galicia 2006.jpg|Macho de *Oedemera nobilis* en Galicia cun brillo de cobre na cabeza e pronoto
Ficheiro:Oedemera flavipes MHNT.jpg|Macho de *Oedemera flavipes*, sempre de cor máis escura que *Oedemera nobilis*
Ficheiro:Coleoptera (Oedemera nobilis), maschio (Monte Calvo, Val della Torre, Torino, Italia).jpg|alt=|*Oedemera nobilis*, macho (Monte Calvo, Val della Torre, preto de Turín, Italia)

## Notas 
## Véxase tamén 
### Ligazóns externas 
*Fauna Ibérica 
*European fauna of Oedemeridae
Strange World (filme)

***Strange World*** é un filme estadounidense de 2022 dirixido por Don Hall, codirixido por Qui Nguyen e producido por Roy Conli. É un filme de animación por computador producido por Walt Disney Animation Studios e distribuído por Walt Disney Studios Motion Pictures. É o 61º filme producido polo estudio. Está protagonizado polas voces de Jake Gyllenhaal, Dennis Quaid, Jaboukie Young-White, Gabrielle Union e Lucy Liu. É o sétimo filme de Disney en ter como xénero a ciencia ficción, despois de *Big Hero 6* (2014). O filme segue a unha lendaria familia de exploradores, os Clades (Gyllenhaal, Quaid, Young-White e Union), que deben deixar de lado as súas diferenzas mentres se embarcan nunha viaxe a unha misteriosa terra subterránea habitada por formas de vida surrealistas, para salvar unha planta que é a fonte de enerxía da súa sociedade.

## Personaxes 
* Jake Gyllenhaal como Searcher Clade
* Dennis Quaid como Jaeger Clade
* Jaboukie Young-White como Ethan Clade
* Gabrielle Union como Meridian Clade
* Karan Soni como Caspian
* Alan Tudyk como Duffle
** Tudyk tamén fai a voz do narrador
* Adelina Anthony como Capitá Pulk
* Abraham Benrubi como Lonnie Redshirt
* Jonathan Melo como Diazo
* Nik Dodani como Kardez
* Francesca Reale como Azimuth

## Notas
Santos García

**Juan Santos García Rodríguez**, nado en Cesantes (Redondela), foi un agrarista e político galego.

## Traxectoria 
Fillo de Santos García Casqueiro e Manuela Rodríguez Mós. Estivo emigrado na Arxentina. Retornou e instalouse en Cesantes. Traballou como canteiro municipal. Agrarista, foi secretario da Federación Agrícola de Redondela. Foi membro da mesa da II Asemblea Agraria de Galicia. Na República foi concelleiro de Redondela, continuou apoiando a Federación Agraria Provincial, e foi elixido vogal da Federación Agraria de Redondela para 1936. Pertenceu á masonaría.

## Notas 
## Véxase tamén 
### Ligazóns externas 
* Demo d'os Trás (Cesantes)
Carabus lineatus

***Carabus lineatus*** é unha especie de escaravellos da familia dos carábidos, que se encontra en España, Portugal e Francia.

## Subespecies 
Esta especie ten catro subespecies:
**Carabus lineatus lateralis* Chevrolat, 1840 
**Carabus lineatus lineatus* Dejean, 1826 
**Carabus lineatus salmantitus* Bolivar, 1922 
**Carabus lineatus troberti* Kraatz, 1860

## Descrición 
Adoita ter de 23 a 30 milímetros de longo cun ancho de 9 milímetros, pero tamén se encontran exemplares máis pequenos nalgúns lugares. Son alongados e lixeiramente arqueados. Como regra xeral, as costelas lonxitudinais dos élitros son negras, a cabeza, o pronoto e o resto dos élitros son de cor verde dourada moi variable, azulada ou cobre. Tamén se describiron formas negras. A cabeza está estirada cara a adiante. As mandíbulas superiores son longas e en forma de media lúa, máis curvadas no interior cara á punta, pero non dobradas. As antenas de once segmentos xiradas e moi por diante dos ollos. Pronoto alongado e cun suco lonxitudinal e coas esquinas traseiras longas e terminadas de forma redondeada ou lixeiramente bicudas. Nos élitros hai tres costelas. Ás de ancho reducido pero longas.

As larvas teñen tres pares de patas fortes, moi móbiles, escuras e queratinizadas. No noveno segmento abdominal teñen uns apéndices dirixidos cara a arriba, os cercos. Os escudos dorsais cobren o ancho do corpo e as mandíbulas son longas. O clípeo non é dentado nin redondeado senón triangular.

## Bioloxía 
Os adultos e larvas son depredadores. Camiñan polo chan e soben aos troncos das árbores, buscando vermes, eirugas e outros insectos pola noite. Despezan a presa coas mandíbulas e mestúrana con zumes dixestivos regurxitados e a papa resultante trágana.

Hibernan como insectos completamente desenvolvidos e reprodúcense na primavera seguinte. Poden atoparse ata o outono. Son máis comúns en abril, e hai un segundo máximo a finais do verán. A oviposición ocorre de abril a maio, e as larvas aparecen dúas semanas despois.

Vive en carballeiras e soutos, bosques mixtos con bidueiros, faias, piñeiros, acivro, bosques aluviais e ás veces en bosques de eucaliptos. Pero tamén se pode atopar en prados, pastos, áreas ruderais, xardíns e hortas. Xeralmente vive por debaixo dos 300 m de altura, pero pode encontrarse desde en praias ata a 1500 m de altura.

## Distribución 
Encóntrase en dúas zonas separadas no norte da Península Ibérica. O núcleo da súa área de distribución esténdese desde a cordilleira Cantábrica a través dos Pireneos ata o sur de Francia, e na cordilleira Ibérica tamén penetra un pouco máis ao sur. A segunda zona encóntrase ao sur do río Douro en Portugal.

## Galería 

Ficheiro:Carabus lineatus.001 - Fragas do Eume.jpg|*C. lineatus* nas Fragas do Eume, A Coruña
Ficheiro:Carabus lineatus side.jpg|Vista lateral
Ficheiro:Carabus lineatus front.jpg|Vista frontal

## Notas
Turku HC

O **Turku Hockey Club** é un equipo de hóckey sobre xeo feminino da cidade de Turku, Finlandia. O equipo foi fundado en 2021 e na tempada 2022-23 compite na Naisten Suomi-sarja, a terceira categoría do hóckey sobre xeo finlandés. Xoga os seus partidos como local no Impivaaran jäähalli, un pavillón con capacidade para 300 persoas.

## Historia 
O equipo foi fundado en 2021, contando inicialmente con xogadoras que en anos anteriores xogaran en TPS, TuTo ou UJK, así como xogadoras afeccionadas e outras procedentes do ringette. O equipo estreouse na tempada 2021-22, cando competiu na terceira categoría do hóckey sobre xeo feminino do país nórdico, a Naisten Suomi-sarja.

O Turku HC comezou a súa segunda tempada, a 2022-23 na segunda categoría, a Naisten Mestis, mais logo de colleitar 15 derrotas noutros tantos partidos viuse relegado a xogar de novo a Naisten Suomi-sarja.

O Impivaaran jäähalli, un estadio construído en 1981 e con capacidade para 1&nbsp;200 persoas. O Varissuon jäähalli pola súa banda foi construído en 1984 e ten capacidade para 750 persoas. Finalmente o Raision jäähalli, construído en 2001, ten dúas pistas de xeo, a principal con capacidade para 450 persoas.

## Personalidades 
### Xogadoras 
#### Capitás 
Siiri Seppälä foi a primeira capitá do equipo na tempada inaugural do club.

### Adestradores 
O encargado de dirixir o equipo na súa primeira tempada foi Kasperi Seppälä, quen permaneceu tan só unha tempada no equipo da antiga capital. Na tempada 2022-23 Jari Lempinen estaba á fronte do equipo.

## Notas 
## Véxase tamén 
### Ligazóns externas 
* Sitio web do HC Turku
Panelian Raikas

O **Panelian Raikas**, tamén coñecido comoo **PaRa**, é un equipo de hóckey sobre xeo da vila de Panelia, no concello Eura (Satakunta, Finlandia). A entidade salienta polo seu equipo feminino, que na tempada 2022-23 compite na segunda categoría do hóckey sobre xeo finlandés, a Naisten Mestis. Xoga os seus partidos como local no Panelian jäähalli. Na década de 1950 o club incluíu a práctica do hóckey sobre xeo, que acabou converténdose no único deporte da entidade.

Pola súa banda, o nivel máis alto no que competiu o equipo feminino foi a Naisten Mestis, a segunda categoría do hóckey sobre xeo feminino en Finlandia.

## Pavillón 
O PaRa xoga os seus partidos como local no Panelian jäähalli, un estadio construído entre os meses de maio e outubro de 1999 e que conta cunha pista de 56x26&nbsp;m. O equipo xogou o seu primeiro partido o 28 de outubro de 1999 fronte a FPS, que finalizou con vitoria local por dez goles a cinco.

## Personalidades destacadas 
[miniatura|A porteira internacional con Finlandia [Tiina Ranne, na imaxe defendendo a portería de KalPa da Naisten Liiga, formouse no PaRa.]]
O Panelian Raikas é coñecido por ser un bo club de formación, Pola súa banda o porteiro Oskari Setänen e o defensa Roni Sevänen formaron parte do equipo de Lukko que se proclamou campión finlandés en 2021.

## Notas 
## Véxase tamén 
### Ligazóns externas 
* Sitio web oficial do PaRa
Salo HT

O **Salo Hockey Team** é un equipo de hóckey sobre xeo da cidade de Salo, Finlandia. Foi fundado en 1980 e na tempada 2022-23 o seu equipo feminino compite na terceira categoría do hóckey sobre xeo finlandés, a Naisten Suomi-sarja. Xoga os seus partidos como local no Salon jäähalli, un estadio con capacidade para 840 persoas.

## Notas 
## Véxase tamén 
### Ligazóns externas 
* Sitio web do Salo HT
George Oppen

**George Oppen** nado en New Rochelle, Nova York, o 24 de abril de 1908 e finado en California o 7 de xullo de 1984, foi un poeta estadounidense.

## Traxectoria 
Nado nunha familia xudía en New Rochelle, George Oppen estableceuse como membro da corrente poética obxectivista, só para abandonar a poesía na década de 1930 para dedicarse ao activismo político.  

Marxista fervoroso, Oppen trasladouse a México en 1950 para evitar problemas coa Comisión de Actividades Antiamericanas. En 1958 volve aos Estados Unidos e comeza a dedicarse de novo á poesía; publicou sete coleccións de poemas nos anos 60 e 70, e en 1969 gañou o Premio Pulitzer de poesía por *Of Being Numerous*.

## Obras 
* *Discrete Series* (1934)
* *The Materials* (1962)
* *This in Which* (1965)
* *Of Being Numerous* (1968)
* *Alpine* (1969)
* ''Seascape: Needle's Eye* (1972)
* *The Collected Poems* (1975)
* *Primitive'' (1978)

## Notas
Danny Barreto

**Danny Barreto**, nado en Brooklyn (Nova York) é un galicianista estadounidense. 

=Traxectoria=
Fillo de pai portorriqueño e nai norueguesa, criouse no seo da comunidade portorriqueña de Nova York. Licenciouse en 2002 en linguas e literaturas hispánicas no Hunter College (CUNY), onde coñeceu o profesor Xoán González Millán e contacto cos estudos galegos. Posteriormente doutorouse en Estudos da Muller na Universidade Stony Brook (SUNY) en 2010. Logo de doutorarse, comezou a dar clase como profesor visitante de Estudos Hispánicos na Universidade Vassar (Poughkeepsie, estado de Nova York). En 2013 foi contratado como profesor de estudos LGBTQ na Universidade Colgate (Hamilton, estado de Nova York) 

A súa tese inédita *A Home Divided: A Post-National Approach to Family, Gender and Region in Modern Galician Narrative* aborda a literatura galega do século XIX. 

Os seus temas de investigación céntranse nos estudos galegos e nos estudos LGBTI (e a súa intersección). Ten participado en distintos congresos e volumes colectivos sobre estudos galegos e estudos LGBTI na perspectiva peninsular. Foi o coordinador do IV Simposio Norteamericano de Estudos Galegos (Lubbock, Texas, 2023).

## Notas
Haematobia exigua

***Haematobia exigua*** é unha especie de díptero da familia Muscidae. A especie está presente e é abondosa en Australia, vivindo en Australia Occidental, Territorio do Norte, Queensland e Nova Gales do Sur. É considerada unha praga e causa moitos danos ao gando vacún. Como pertence ao xénero *Haematobia*, debe alimentarse do sangue do gando para sobrevivir, cortando a súa pel coas súas pezas bucais.

En 1928-1930 os entomólogos australianos Mabel Josephine Mackerras e Ian Murray Mackerras fixeron importantes investigacións sobre esta mosca, incrementando o coñecemento dos métodos do seu control. A investigación de Josephine Mackerras sobre as infestacións desta mosca publicáronse en moitos artigos, asinados por ela soa ou en colaboración co seu marido e colega Murray Mackerras.

## Notas 
*H. exigua  CSIRO
Satya Nadella

**Satya Nadella** (en telugu: సత్య నాదెళ్ల;), nado en Hyderabad o 19 de agosto de 1967, é un empresario indio, o actual director executivo (CEO) de Microsoft. Foi nomeado CEO o 4 de febreiro de 2014 por Bill Gates, sucedendo a Steve Ballmer.
## Traxectoria 
### Formación 
Nadella obtivo unha licenciatura en Ciencias da Computación pola Universidade de Wisconsin-Milwaukee e un MBA pola Booth School of Business da Universidade de Chicago.

### Carreira profesional 
Satya Nadella traballou con Sun Microsystems como membro do seu equipo tecnolóxico antes de unirse a Microsoft en 1992. Foi o antigo vicepresidente de computación na nube (*cloud*) de Microsoft. Dirixiu ferramentas de desenvolvemento e servizos na nube como Windows Azure, Windows Server, SQL Server, Visual Studio e System Center dos que dependían para funcionar servizos como Bing, SkyDrive (actualmente OneDrive), Xbox Live e Skype. Tamén foi vicepresidente de Investigación e Desenvolvemento da División de Servizos en liña e Vicepresidente da División de Negocios.

*"O risco de irrelevancia é o principal desafío ao que se enfrontará Nadella como CEO de Microsoft. A empresa corre este risco no mercado da mobilidade, porque aínda está moi asociado aos ordenadores e servidores, que cada vez teñen menos importancia para os consumidores”*, sinalou James Staten, vicepresidente da consultora Forrester Research, á páxina web de VEJA. *"Despois de que Nadella se incorporase aos servizos na nube, Microsoft obtivo excelentes resultados porque rapidamente introduciu versións máis modernas dos seus servizos principais* (...) *Unha característica de Nadella é investigar moito antes de optar por un camiño. Despois diso, non retrocede".*

### Vida persoal 
En 1992, Satya Nadella casou con Anupama, estudante de Arquitectura. A parella tivo un fillo e dúas fillas, e viviron en Clyde Hill e Bellevue no Estado de Washington.  O seu fillo Zain era cego e tetrapléxico con parálise cerebral. Zain morreu en febreiro de 2022, aos 26 anos. 

Desde rapaz, Nadella ten unha paixón polo crícket, xa que xogou no seu equipo escolar. El e a súa esposa Anupama son co-propietarios do Seattle Sounders FC, un club da Major League Soccer.

Nadella é un ávido lector de poesía americana e india. Escribiu un libro titulado *Hit Refresh* que explora a súa vida, a súa carreira en Microsoft e como cre que a tecnoloxía dará forma ao futuro. Anunciou que os beneficios do libro irían a Microsoft Philanthropies e, mediante iso, a organizacións sen ánimo de lucro.

## Notas
Manuel Pedreira

***Manuel Pereira Míguez**, político galego, alcalde de Redondela (1853-1939).
***Manuel Pedreira Pazos**, mestre e político galego (1891-1936).
***Manuel Pedreira Rumbo**, xornalista e político galego na Arxentina.
***Manuel Pereira Valcárcel**, escritor galego (n. 1955).
Sica Romero

**Jessica García Romero**, coñecida literariamente como **Sica Romero**, nada en Carnota o 23 de abril de 1995, é unha escritora e guía de museo galega.

## Traxectoria 
Grao en Historia da arte (2018), especializouse en xestión de patrimonio, museística e mercado da arte (2019), e ten tamén un mestrado en Formación de profesorado, Especialidade Xeografía e Historia (2021). Ten traballado como correctora editorial, guía de museos ou auxiliar de sala  no MUSAC de León, como colaboradora na sección de literatura do *Diario Cultural* da Radio Galega e escribindo para diarios dixitais. É bibliotecaria na Biblioteca de Galicia. 

A súa primeira novela, *Avelaíñas eléctricas*, caracterízase por estar escrita no galego dialectal da Costa da Morte.
## Obra 
* *Avelaíñas eléctricas* (Nêspera editora, 2022). ISBN 978-84-125536-04.

### Obras colectivas 
* *Alguén nos lembrará. Antoloxía de relatos LGBTIQA+* (2023, Xerais)
**Compostela. Relato Curto* (2025, Xerais)
## Premios 
* Premio Arcebispo Xoán de San Clemente por *Avelaíñas eléctricas* en 2023.
## Notas 
## Véxase tamén 
### Ligazóns externas 
* Entrevista no Zig Zag da Televisión de Galicia. 16 de xuño de 2022.
* Crítica en catalán no Llegir.cat
* Elas teñen a palabra, evento na Biblioteca de Galicia polo Día das Escritoras, 2022.
* Crítica no *Nós Diario*. 5 de agosto de 2022.
* Crítica de Eli ríos en A Sega. 30 de novemebro de 2024.
* Crítica de Ramón Nicolás no suplemento Fugas, de La Voz de Galicia. 31 de marzo de 2023.
Manuel Pedreira Rumbo

**Manuel Germán Pedreira Rumbo**, nado en Culleredo cara a 1916 e finado en Buenos Aires, foi un xornalista e político galego.

## Traxectoria 
Fillo de Manuel Pedreira Pazos que era mestre en Poio. Estudou o bacharelato no Instituto de Pontevedra. Co golpe de Estado do 18 de xullo de 1936 participou na defensa da República que se orquestrou desde o Goberno Civil de Pontevedra ata a súa rendición, o 20 de xullo. Despois logrou fuxir. Reclamado mediante requisitoria polo xuíz militar de Pontevedra o 4 de setembro xunto con Aurelio Torres Lorenzo, Manuel Martínez, Albino Sánchez Leiro e Elvira Lodeiro González. Foi declarado prófugo o 25 de febreiro de 1937 ao non se presentar cando foi movilizado para o Exército. Coa derrota de República pasou a Francia. Exiliouse na República Dominicana, a onde chegou o 23 de febreiro de 1940. A principios de 1941 marchou á Arxentina. Integrouse na Irmandade Galega de Bos Aires. Colaborou en *A Fouce* e foi director de *A Nosa Terra*. En 1982 fundou o periódico *Pátria Galega*.

## Notas 
## Véxase tamén 
### Bibliografía 
*
Xaquín López Pita

**Xaquín López Pita**, coñecido como **Roldán Paderne**, finado en Betanzos en outubro de 1918, foi un escritor galego.

## Traxectoria 
Coñécese del un texto en prosa poética, "Nouturnio", publicado dúas veces, e o conto "Irmandade cristiana", datado en Betanzos no ano da súa morte.
## Notas 
## Véxase tamén 
### Bibliografía 
*
Bernaldo Souto

**Bernaldo Souto Romero**, nado en Ribadavia o 18 de xuño de 1913 e finado en Buenos Aires nos anos noventa, foi un escritor e político galego.

## Traxectoria 
Emigrou a Buenos Aires en 1928, e con 16 anos incorporouse á Sociedade Nazonalista Pondal. Colaborou na prensa galega da Arxentina. Integrouse na Irmandade Galega de Bos Aires. Formou parte da comisión de prensa de *A Nosa Terra*. Traduciu o *Martín Fierro* de José Hernández ao galego, que publicou en Edicións Anxel Casal. Nos anos oitenta colaborou en *Pátria Galega*.

## Notas 
## Véxase tamén 
### Bibliografía 
* 

### Ligazóns externas 
* , Consello da Cultura Galega.
* "Tradutor de Martín Fierro" (2/11/2015). *El Correo Gallego*
Gerardo María Díaz

**Gerardo María Díaz**, nado en Hermunde (Pol) en 1893 e finado en Córdoba, Arxentina, en 1981, foi un empresario e político galego.

## Traxectoria 
Emigrou á Arxentina a principios do século XX. Xastre de profesión. Integrouse na sociedade Unión de Pol y Castro de Rey, da que foi directivo. Participou na constitución da Federación de Sociedades Gallegas Agrarias y Culturales. En 1937, ao producirse a unificación das dúas Federacións na Federación de Sociedades Gallegas de la República Argentina, foi nomeado secretario xeral. Colaborou en *Galicia*. Foi o delegado da Federación no Congreso dos Pobos pola Paz celebrado en Viena en decembro de 1952.

## Notas 
## Véxase tamén 
### Bibliografía 
*
EgyptSat 1

**EgyptSat 1** ou **MisrSat 1** foi un satélite artificial exipcio lanzado o 17 de abril de 2007 mediante un foguete Dnepr desde o cosmódromo de Baikonur.

## Características 
EgyptSat 1, xestionado pola Autoridade Nacional para a Observación Remota e Ciencias Espaciais e construído entre esta e a Oficina de Deseño Yuzhnoye de Ucraína, foi o primeiro satélite exipcio de observación da Terra. O satélite estaba baseado no bus MS-1TK e levaba a bordo unha cámara infravermella, unha cámara multiespectral e un sistema de comunicacións de tipo "almacenar e enviar". A resolución da cámara multiespectral era de 7,8 m e a de infravermellos, de 39,5 m. O 19 de xullo de 2010 perdeuse o contacto co satélite ao fallar as comunicacións en banda S. Ata o momento o satélite obtivera unhas 5000 imaxes.

## Notas 
## Véxase tamén 
### Outros artigos 
*Dnepr
*EgyptSat 2
*EgyptSat A
Monterrei Club de Fútbol

O **Monterrei Club de Fútbol** é un equipo de fútbol galego do municipio de Monterrei. Fundado en 1982, xoga na temporada 2024-25 na categoría Primeira Galicia. Disputa os seus partidos como local no campo de Rozavales.

## Historia 
O club ten pasado a maioría da súa historia entre a Segunda Galicia e a Primeira Galicia. Xogou a tempada 2015/16 na categoría Preferente Galicia - Sur. Foi campión da Segunda Galicia en tres ocasións e da Primeira Galicia unha vez. Na tempada 2024/25 atópase na Primeira Galicia 2023/24.

## Palmarés 
***Primeira Galicia**: 2014/15
***Segunda Galicia**: 2003/04; 2007/08; 2010/11

## Cores 
O equipamento local consiste nunha camiseta de cor vermella, pantalóns azuis e medias vermellas. O equipamento visitante para a temporada 2022/23 consiste nunha camiseta branca con pintas azuis, pantalóns azuis e medias azuis. Os patrocinadores principais do equipo na tempada 2024/25 son Adega Tapias Mariñán e Northvivor.

## Datos por tempada 
***Temporadas en Terceira Galicia:** 1 (1982/83)
***Temporadas en Segunda Galicia:** 22 (1983/1985 - 1989/2004 - 2005/2008 - 2009-2011)
***Temporadas en Primeira Galicia:** 17 (1985/1989 - 2004/2005 - 2008/2009 - 2011/2015 - 2016...)
***Temporadas en Preferente Galicia:** 1 (2015/16)

TimeAxis = orientation:horizontal
ImageSize = width:705 height:75
PlotArea = width:600 height:35 bottom:30 left:104
DateFormat = yyyy
Period = from:1982 till:2025
ScaleMajor = unit:year increment:5 start:1982
ScaleMinor = unit:year increment:1 start:1982
AlignBars = justify

Colors =
  id:pref value:blue
  id:prim value:green
  id:segu value:orange
  id:terc value:red

BarData =
  bar:preferente   text:"Preferente"
  bar:primera   text:"1ª Galicia"
  bar:segunda  text:"2ª Galicia"
  bar:tercera  text:"3ª Galicia"

PlotData =

# set defaults
  width:10 fontsize:s textcolor:white align:left anchor:from shift:(5,-5)

 bar:preferente color:pref
              from:2015 till:2016
          
 bar:primera color:prim
              from:1985 till:1989
              from:2004 till:2005
              from:2008 till:2009
              from:2011 till:2015
              from:2016 till:2025
            
  bar:segunda color:segu
              from:1983 till:1985
              from:1989 till:2004
              from:2005 till:2008
              from:2009 till:2011

 bar:tercera color:terc
              from:1982 till:1983
             

## Véxase tamén
### Ligazóns externas
*
Koban

[miniatura|400x400px|Exemplar de *koban* da era Keichō ([1601-1695).]]
O ***koban*** (en xaponés: 小判) era unha moeda de ouro de forma ovalada propia do Xapón feudal do período Edo, introducida cara a 1601. Inicialmente era equivalente a un *ryō*, outra das primitivas unidades monetarias e ponderais xaponesas. Foi unha parte central da moeda Tokugawa.

O primeiro *koban*, da era Keichō (1601-1695) era unha peza ovalada duns 70 mm x 40 mm que contiña o peso dun *ryō* de ouro (arredor de 18 gramos), polo que se lle atribuíu o valor nominal dun *ryō*. No entanto, as sucesivas emisións do koban tiveron cantidades variables de ouro, xeralmente decrecentes, polo que o *ryō* como unidade de peso do ouro e como valor nominal do *koban* deixaron de ser equivalentes.

Algúns señores feudais comezaron a cuñar os seus propios *koban* de ouro, mais o seu valor se degradaba en ocasións con aliaxes de distinto contido de ouro. As autoridades de Edo promulgaron sucesivas reformas monetarias e de case todas elas o *koban* saíu un pouco máis degradado. Ademais, despois de cada reforma circulaban *koban* falsos, cuxo valor era lixeiramente inferior ao do *koban* vixente naquel momento. Na época da visita do militar estadounidense Matthew C. Perry en 1853, os comerciantes preferían os *koban* falsos de épocas anteriores ás novas variantes, xa que as pezas antigas fraudulentas eran máis valiosas que os *koban* acabados de cuñar.

Coa Restauración Meiji de 1868, ordenouse unha nova serie de moedas baseadas nos sistemas monetarios europeos. O *koban* deixou de emitirse e deu paso ao sistema do ien en 1870.

[centro|miniatura|683x683px|'*Evolución do tamaño do *koban* durante o período Tokugawa*'De esquerda a dereita: era Keichō (1601-1695), era Genroku (1695-[1710), era Hōei (1710-1714), era Shōtoku (1714), era Kyōhō (1714-1736), era Genbun (1736-1818), era Bunsei (1819-1828), era Tenpō (1837-1858), era Ansei (1859) e era Man'en (1860-1867).]]

## Notas 
## Véxase tamén 
### Bibliografía 
* Alfaro Asins, C. et al. (2009). *Diccionario de numismática*. Ministerio de Cultura. Madrid, 2009. ISBN 978-84-8181-405-7
* Cargill, T. F. et al. (2003). *The political economy of Japanese monetary policy*. Massachusetts Institute of Technology. ISBN 978-0-26226207-1
* Friedberg, A. L.; Friedberg, I. S. (2009). *Gold Coins of the World. From ancient times to the present*. 8ª ed. The Coin and Currency Institute, Cliftyon (Nova Jersey). ISBN 9780671843081
* Stevenson, J. (1989). "Pastimes: Numismatics". En *The New York Times.* 3 de setembro.

### Outros artigos 
* Moeda Tokugawa
Federación de Sociedades Gallegas de la República Argentina

A **Federación de Sociedades Gallegas de la República Argentina** é unha agrupación constituída en 1937 por sociedades galegas da Arxentina.
## Historia 
[miniatura|300px|Cabeceira dun número de *[Galicia (1930)|Galicia* de 1954.]]
A loita entre nacionalistas e non nacionalistas provocou a ruptura da Federación de Sociedades Gallegas Agrarias y Culturales en 1929 e a creación da Federación de Sociedades Gallegas de Buenos Aires, de orientación socialista. Ambas as federacións mantivéronse enfrontadas ata que se produciu o golpe de Estado do 18 de xullo de 1936 en España. A partir dese momento Antonio Alonso Pérez convocou varias reunións segredas para tratar a unificación da Federación ante a gravidade dos acontecementos. Os dirixentes das dúas federacións impulsaron o 24 de outubro de 1936 a realización dun congreso de emerxencia para tratar a fusión de ambas as federacións.

O Congreso Constituinte de Unificación e Aprobación da Carta Orgánica desenvolveuse o 27 e 28 de febreiro e o 1 de marzo de 1937. Nel aprobouse a continuidade de *Galicia* como órgano de prensa da Federación unificada.

## Véxase tamén 
### Bibliografía 
*

### Ligazóns externas 
* Federación de Sociedades Galegas na *Enciclopedia da emigración galega*.
Xita Rubert Castro

**Xita Rubert Castro**, nada en Barcelona en 1996, é unha escritora galega.

## Traxectoria 
Filla da poeta focense Luisa Castro e o filósofo catalán Xavier Rubert de Ventós, naceu en Barcelona e criouse en Galicia. Comezou a escribir en galego e aos 15 anos recibiu o Premio Literario Ánxel Casal en modalidade teatro.

Escribiu artigos e impartiu conferencias sobre figuras como Leonardo da Vinci ou Clarice Lispector. As súas obras viron a luz en medios como *Iowa Literària*, *Cité Unie* ou Ateneu Barcelonès. Desde 2017, traballa como lectora editorial de linguas estranxeiras para Random House.

Despois de ter publicado contos en antoloxías como *Patas de astracán* e relatos finalistas, en 2022 iniciouse na narrativa con *Mis días con los Kopp*, a súa primeira novela, publicada por Anagrama, unha novela onde se abordan temas como a hipocrisía da vida social, a arte, a intelectualidade, a enfermidade mental, a ambigüidade das relacións humanas, a perversión ou o imprevisible, todo con certo sentido filosófico da realidade.

Recibiu premios como o Ánxel Casal, na categoría de teatro, ou o Premio de Relato da Cité International Universitaire de Paris, e foi finalista do Premio de Relato Ana María Matute. Obtivo a bolsa de escritura Montserrat Roig.

## Notas
Antonio Alonso Pérez

**Antonio Alonso Pérez**, nado en Pacios (Nogueira de Ramuín) o 20 de decembro de 1898 e finado en Buenos Aires o 16 de marzo de 1985, foi un xoieiro e político galego.

## Traxectoria 
Aos dous anos morreu a súa nai Magdalena e Antonio pasou a criarse cos avós. En 1906 o seu avó José foi desterrado polas súas ideas políticas. Tivo que poñerse a traballar. Emigrou á Arxentina na segunda década do século XX. Instalouse en Buenos Aires e traballou como xoieiro. Foi cofundador co seu curmán José María López do Centro Cultural de Nogueira de Ramuín en 1918. Posteriormente fundou a Sociedad Federada de Nogueira de Ramuín da que chegou a ser presidente en 1935. Con esta sociedade integrouse na Federación de Sociedades Gallegas Agrarias y Culturales. Home dialogante, as súas xestións fixeron posible a unificación das dúas Federacións enfrontadas e a constitución da Federación de Sociedades Gallegas de la República Argentina en 1937, da que foi elixido secretario xeral. Foi un dos creadores da Central Gallega de Ayuda a la República e inspirador da Coordinadora de Organismos Republicanos. Foi tesoureiro da comisión que organizou o Congreso da Emigración Galega en 1956. Foi nomeado secretario xeral de coordinación do novo Consello de Galiza constituído en 1960. Finou en Buenos Aires o 16 de marzo de 1985.

## Vida persoal 
Foi pai de Carlos Alonso

## Notas 
## Véxase tamén 
### Bibliografía 
* 
### Ligazóns externas 
* Antonio Alonso, o home tranquilo que lle deu unha segunda vida ao Consello de Galiza na emigración
Musca vetustissima

***Musca vetustissima*** é unha especie de díptero que se atopa en Australia. En Australia mesmo teñen un aceno que fan coa man para espantar esta especie de mosca, chamado "Aussie salute".

## Características 
É unha mosca dos excrementos que está moi emparentada coa *Musca sorbens* de Asia e África. Os adultos séntense atraídos por animais grandes, maiormente mamíferos, para alimentarse dos seus fluídos (saliva, suor) para nutrirse, así como polas súas feces para a oviposición. Un estudo mostrou que hai unha baixa taxa de supervivencia para os ovos e larvas desta especie nas feces do gando vacún debido ás infrecuentes chuvias. O estudo tamén mostrou que os parasitos e predadores causaron que haxa unha baixa taxa de supervivencia. Segundo un estudo, *M. vetussissima* pode transmitir bacterias perigosas, como *Salmonella* e *Shigella*. A maior carga bacteriana nas moscas ocorre nas zonas de granxas, mentres que nas zonas urbanas hai a menor. O número de ovaríolas nas femias probablemente ten que ver co tamaño que acade a mosca. Se as femias non obteñen proteína dietaria dabondo, a maduración dos ovos detense. Esta mosca gosta de camiñar sobre as feces humanas e as do gando vacún e parece preferir as humanas. A introdución en Australia de escaravellos peloteiros, que enterran a bosta das vacas, causou unha forte redución da mosca nalgunhas zonas.

Unha preparación estándar insecticida contra esta mosca contén pequenas cantidades de trimetilamina e indol, mesturadas con grandes cantidades de sulfato amónico e carne de anchoa, para atraela. Tamén se usan para capturala trampas orientadas ao vento. Nun estudo unha mestura de levamisol e oxfendazol mataba as larvas nas feces das ovellas.

## Ciclo vital 
Aparéase en gran número nas bostas de excrementos e os ovos que pon tardan 3-4 días en incubarse. As larvas atópanse en feces de grandes mamíferos (vacas, ovellas, humanos). Probablemente antes da chegada do gando en Australia a mosca utilizaba as feces do emú. A especie aparéase na Australia subtropical, pero as migracións do insecto axudan a repoboar outras partes de Australia cada primavera.

## Notas
Patrimonio da Humanidade en Tunisia

[miniatura|180px|
[Ficheiro:Welterbe.svg|55px 70px]]
O Patrimonio da Humanidade da Organización das Nacións Unidas para a Educación, a Ciencia e a Cultura (UNESCO) componse de lugares de importancia para o patrimonio cultural ou natural descritos na Convención do Patrimonio Mundial da UNESCO, estabelecida en 1972. O patrimonio cultural está formado por monumentos (como obras arquitectónicas, esculturas monumentais ou inscricións), grupos de edificios e ruínas (incluíndo sitios arqueolóxicos). As paisaxes naturais (constituídas por formacións físicas e biolóxicas), as formacións xeolóxicas e fisiográficas (incluíndo os hábitats de especies de animais e plantas ameazadas) e os lugares naturais que son importantes dende o punto de vista da ciencia, a conservación ou a beleza natural, defínense como patrimonio natural. Esta é unha lista do **Patrimonio da Humanidade en Tunisia**, especificamente clasificada pola UNESCO e elaborada de acordo con dez criterios principais, cuxos puntos son xulgados por especialistas na área. En 2017, incluíanse oito sitios en Tunisia. Ademais dos seus sitios inscritos, Tunisia tamén enumera trece propiedades na súa lista provisional.

## Lista provisional
Ademais dos sitios inscritos na Lista do Patrimonio da Humanidade, os estados membros poden manter unha lista de sitios provisionais que poden considerar para ser nomeados. Só se aceptan candidaturas para a Lista do Patrimonio Mundial se o sitio figuraba previamente na lista provisional. En 2017, Tunisia enumera trece sitios na súa lista provisional:

## Notas
## Véxase tamén
Obxectivismo

**Obxectivismo** ou **Obxectivista** pode referirse a:

* **Obxectivismo** (poesía), un grupo de poetas en lingua inglesa que xurdiu na década de 1930.
* **Obxectivismo** (filosofía), sistema filosófico creado por Ayn Rand
** Movemento obxectivista, movemento formado por seguidores e estudantes da filosofía de Rand
** Partido Obxectivista, partido político estadounidense que defende a filosofía de Rand
* Antipsicoloxismo, ou **obxectivismo** lóxico, convicción de que as regras da lóxica son independentes da mente.
* **Obxectivismo** moral ou realismo moral, a posición metaética de que as oracións éticas expresan proposicións fácticas sobre características robustas ou independentes da mente do mundo, e que algunhas destas proposicións son verdadeiras.

## Véxase tamén 
* Obxecto
* Obxectivo 
* Obxectividade 
* Suxeito
* Subxectividade
* Subxectivismo
Samuel Merino

**Samuel Merino Gómez**, máis coñecido como **Pompa e Boato**, nado en Mos en 1982, é un poeta galego.

## Traxectoria 
Licenciouse en Filosofía na Universidade de Santiago de Compostela. Ten realizado recitais-concerto por toda Galiza, moitas veces acompañado do músico Fernán Permuy. Reside no Porriño.

A súa obra, de carácter reflexivo e autorreferencial, toma corpo na oralidade secundaria dos recitais e en breves presentacións que transitan do teatro á *performance*.

Con Silvia Penas Pompa e Boato en 2025 representou *De rota raposa*.

## Obras 
### En galego 
* *Guantanamera. Poema nun só acto* (1ª ed. 2021; 2ª ed. 2022). Editora Urutau. ISBN 978-65-5900-126-2
* *Claustro corda comensal* (2023). Vigo: Galaxia. ISBN 978-84-1176-159-8.
* *Manual de camuflaxe* (2025). Vigo: Xerais. 72 páxs. ISBN 978-84-1110-694-8. ePub: ISBN 978-84-1110-707-5.

### En castelán 
* *Enésima patada con amor* (2019). Tranforma. ISBN 978-84-09-16880-4
* *Trementina* (2021). Talón de Aquiles.  ISBN 978-84-18394-57-7

### Bilingüe 
* *Con esta hoz / Con esta fouce* (1ª e 2ª ed. 2023). Disbauxa Editorial. ISBN 978-84-127077-0-0.
## Recoñecementos
* XIII Premio de poesía Manuel Lueiro Rey por *Manual de camuflaxe*.
* 2025: VII Premio Nacional de Poesía Viva L de Lírica.
## Notas 
## Véxase tamén 
### Ligazóns externas 
* Web Pompa e Boato 
* Entrevista   *Zigzag diario*, Televisión de Galicia.
* "A poesía con fouciño de Samuel Merino" (6/6/2023). *Diario Cultural*, Radio Galega.
Hubei

**Hubei**  é  unha provincia da República Popular da China.

## Información xeral 
miniatura
Hubei [xǔpèi] (?·i) ju-béi en chinés, 湖北; pinyin, Húběi; transcrición antiga, Hupei ou Hupeh lit. norte do lago Dongting) é unha das vinte e dúas provincias da República Popular China.​ A súa capital e cidade máis poboada é Wuhan. 

## Xeografía 
Está situada na rexión Sur-central limitando ao norte con Henan, ao leste con Anhui, ao sur con Jiangxi e Hunan, ao oeste con Chongqing e ao noroeste con Shaanxi.​ Ten unha extensión de 187 400 km².

Á parte da capital, Huangshi é outra das cidades industriais que se atopa na provincia. O nome Hubei​ significa norte do lago, facendo referencia á súa posición ao norte do lago Dongting.

Un dos principais diques da presa das Tres Gargantas, cuxa construción se iniciou en 1993, está situada na cidade de Yichang, ao oeste da provincia, o que provocou un importante movemento migratorio de habitantes desa zona cara a outras partes da rexión.

A súa xeografía é moi variada: desde altas montañas como o pico Shennongding de 3.105 metros de altura a profundos vales. O clima é monzónico subtropical con temperaturas que no verán poden superar os 40&nbsp;°C. Os habitantes proceden de 50 etnias diferentes, aínda que a predominante é hana.

## Economía 
Hubei é coñecida como a terra do arroz e do peixe xa que estes dous produtos son a base da súa economía. Outros cultivos destacados na provincia son o do té, algodón e trigo. Posúe industrias metalúrxicas, automobilísticas, de maquinaria e téxtiles. Os principais recursos mineiros da rexión son o bórax, ferro, fósforo, cobre, ouro e manganeso.
Obxectivismo (poesía)

**Obxectivismo poético** ou **poesía obxectivista** é como se acostuma a ser chamada a poesía elaborada por un grupo de poetas pertencentes á segunda xeración do modernismo anglófono, que aparecen a partir de 1930. Foron influenciados por poetas como Ezra Pound, que foi un dos seus propagadores, e William Carlos Williams, próximo ao grupo.

Os principios básicos da poética obxectivista foron definidos polo poeta e o seu principal teórico Louis Zukofsky. A poesía obxectivista trata o poema como algo palpable, como un *obxecto*, marcado pola intelixibilidade e o ton sincero, sen afastarse da lingua habitual e sen eludir o mundo real, que debe ser claramente observado polo poeta.

A maioría dos poetas adheridos a esta estética eran dos Estados Unidos. Ademais de Zukofsky e Williams, o grupo tamén incluía aos estadounidenses Charles Reznikoff, George Oppen, Carl Rakosi e Lorine Niedecker, así como o inglés Basil Bunting.

En Nova York, Louis Zukofsky, Charles Resnikoff e George Oppen fixeron un primeiro contacto que, como William Carlos Williams, pretendían dilapidar o imaxismo (*imagism*) poundiano do que consideraban dilucións producidas e difundidas por Amy Lowell, que entón estaba á fronte dese movemento.

Das discusións ao redor desta proposta, xurdiu a semente do movemento obxectivista -termo iniciado por Zukofski en dous ensaios - "Program Objectivist, 1931" e "Sincerity and Objectification" - enxertado ao final do número da prestixiosa revista *Poetry*.

En febreiro de 1931, o grupo lanzouse nas páxinas de "Poetry", que Zukofski, a través de Pound, editou a favor (e en contra) de Harriet Monroe. Ademais de Williams e os tres fundadores do Obxectivismo, estiveron presentes nesta edición Carl Rakosi e Busil Bunting, e outros poetas como Kenneth Rexroth e Robert McAlmon.

A poética do obxectivismo tivo unha forte influencia na poesía estadounidense posterior, incluídas as asociadas co Rexurdimento de San Francisco.

## Notas
Hatzi

**Hatzi-** ou **Chatzi-** (en ) é un prefixo dos apelidos gregos. Deriva do árabe *Hajji*, un nome para alguén que completou con éxito unha peregrinación.

No cristianismo, engádese o prefixo cando alguén cometera a peregrinación a Xerusalén. Por exemplo, se o nome era Giannis, o nome sería Hatzigiannis despois da viaxe. No islam, o prefixo engádese antes do nome, separado deste. Por exemplo, Ibrahim Kaya converteríase en Hajji Ibrahim Kaya.

## Notas 
## Véxase tamén 
### Outros artigos
* Peregrino
* Peregrinación
* Peregrinación á Meca
* Peregrinación a Compostela 
* Peregrinación a Xerusalén
* Exeria
* *Itinerario de Exeria*
SaiPa Naiset

O **SaiPa Naiset** é un equipo feminino de hóckey sobre xeo da cidade de Lappeenranta, Finlandia. En 1982 foi un dos equipos fundadores da máxima categoría do hóckey sobre xeo feminino finlandés, a Naisten SM-sarja, e na tempada 2022-23 compite na segunda categoría, a Naisten Mestis.

O maior logro do equipo chegou na tempada 1989-90, cando gañou a súa única medalla de bronce no campionato finlandés.

## Palmarés 
### Trofeos colectivos 
;SM-sarja/Naisten liiga:
*1 medalla de bronce como terceiro clasificado dos *play-offs*: 1990

## Notas 
## Véxase tamén 
### Outros artigos
*Saimaan Pallo
### Ligazóns externas 
* Sitio web do SaiPa Naiset
JyKi

O **Jyvässeudun Kiekko**, ou simplemente **JyKi**, é un equipo de hóckey sobre xeo da cidade de Jyväskylä, Finlandia. O equipo foi fundado en 2008 e xoga os seus partidos como local no Tikkakosken jäähalli, un estadio con capacidade para 500 persoas.

Na tempada 2022-23 o seu equipo feminino compite na terceira categoría do hóckey sobre xeo feminino de Finlandia, a Naisten Suomi-sarja,

## Notas 
## Véxase tamén 
### Ligazóns externas 
* Sitio web do JyKi
O Diário de um Mago

***O diário de um mago***, tamén escrito ***O Diário de um Mago***, é un libro escrito polo brasileiro Paulo Coelho. Publicouse en 1987 por Companhia das Letras, editouse en 150 países e traduciuse a 40 idiomas. Considerada unha das obras máis importantes do autor, en 2017 reeditouna a editorial Paralela e mantense entre os libros máis vendidos de Paulo Coelho.

## Sinopse 
A partir da súa peregrinación de tres meses a Santiago de Compostela, Paulo Coelho constrúe unha parábola que trata sobre a necesidade de atopar o propio camiño, en parte historia de aventuras, en parte guía de autodescubrimento. *O diario dun mago* foi o libro que abriu o camiño á novela *O alquimista*.

## Publicación 
*O Diario de um mago* publicouse en 1987 e reeditouse en varias ocasións, sendo o último lanzamento realizado polo selo Paralela da Editora Companhia das Letras en xullo de 2017.

## Notas 
## Véxase tamén 
### Outros artigos
* ''The Pilgrim's Progress''
* Peregrinación a Santiago de Compostela

### Bibliografía 
*
Sospeita (filme de 1941)

***Sospeita*** (en ) é un filme estadounidense de 1941 dirixido por Alfred Hitchcock e protagonizado por Cary Grant e Joan Fontaine. O resto do elenco está composto por Cedric Hardwicke, Nigel Bruce, May Whitty, Isabel Jeans, Heather Angel e Leo G. Carroll. *Sospeita* baséase na novela de Francis Iles *Before the Fact* (1932).

Conta a historia dunha muller que casa cun encantador playboy despois de rexeitalo inicialmente. O home resulta non ter un peso, ser xogador e deshonesto ao extremo. Ela chega a sospeitar que tamén é un asasino e que está tentando matala. Polo seu papel como Lina, Joan Fontaine gañou o Óscar á mellor actriz en 1941.

## Personaxes 
* Cary Grant como Johnnie Aysgarth
* Joan Fontaine como Lina McLaidlaw Aysgarth
* Nigel Bruce como Gordon Cochrane 'Beaky' Thwaite
* Cedric Hardwicke como Xeneral McLaidlaw
* May Whitty como Mrs. Martha McLaidlaw
* Isabel Jeans como Mrs. Helen Newsham
* Heather Angel como Ethel
* Auriol Lee como Isobel Sedbusk
* Reginald Sheffield como Reggie Wetherby
* Leo G. Carroll como Capitán George Melbeck

## Notas
O val do fuxitivo

***O val do fuxitivo*** (en ) é un filme estadounidense de 1969 dirixido e escrito por Abraham Polonsky. Baséase na historia do nativo americano chemehuevi–paiute Willie Boy 
e o seu enfrontamento coa lei en 1909 en Banning, California. O filme é unha adaptación do libro de 1960 *Willie Boy: A Desert Manhunt* escrito por Harry Lawton.

Estreouse en galego a través da TVG o 19 de setembro de 2003.

## Personaxes 
* Robert Redford como Cooper
* Katharine Ross como Lola
* Robert Blake como Willie 
* Susan Clark como Liz
* Barry Sullivan como Calvert
* John Vernon como Hacker
* Charles Aidman como Benby
* Charles McGraw como Wilson
* Shelly Novack como Finney
* Robert Lipton como Newcombe
* Lloyd Gough como Dexter
* Ned Romero como Tom
* John Wheeler como Newman 
* Erik Holland como Digger (acreditado como Eric Holland)
* Garry Walberg como Dr. Mills
* Jerry Velasco como Chino
* George Tyne como Le Marie
* Lee de Broux como Meathead (acreditado como Lee De Broux)
* Wayne Sutherlin como Harry
* Jerome Raphael como vendedor (acreditado como Jerome Raphel)
* Lou Frizzell como axente da estación

## Notas 
## Véxase tamén 
### Bibliografía 
* 
*
Sado

A palabra **sado** ou **Sado** pode estar referida a:

* **Sado,** forma abreviada de sadismo e de sadomasoquismo;
* **Sado**, municipio xaponés da prefectura de Niigata;
* **Sado**, filme surcoreano de 2015;
* **Sado**, río portugués do Alentejo;